Source: https://www.riigiteataja.ee/akt/28743
Timestamp: 2020-01-26 10:18:42+00:00
Document Index: 3867617

Matched Legal Cases: ['§ 8', '§ 4', '§ 36', '§ 4', '§ 9', '§ 17', '§ 24', '§ 24', '§ 36', '§ 36', '§ 28', '§ 29', '§ 24', '§ 41', '§ 6', '§ 43', '§ 44', '§ 4', '§ 4', '§ 45', '§ 3', '§ 3', '§ 46', '§ 2', '§ 2', '§ 47', '§ 49', '§ 6417', '§ 48', '§ 15', '§ 24']

06.03.1995 otsus nr 502
(2) Riigivara valitsema volitatud asutus (edaspidi volitatud asutus) on riigiasutus või -organ, kellele riigivara valitseja on oma valitsemisel oleva vara valdusesse andnud.
(3) Riigivara valitsejal ja volitatud asutusel on õigus vallata, kasutada ja käsutada temale valitseda või vallata antud riigivara vastavalt seadusele.
(2) Riigile kuuluvatest aktsiatest, osakutest, osatähtedest, osadest ja teistest väärtpaberitest tulenevate õiguste teostamine ning kohustuste täitmine sätestatakse eraldi seadusega.
RIIGIVARA VALITSEMINE
(2) Riigivara valitsejad ja volitatud asutused on kohustatud nende valitsemisel olevat või vallata antud riigivara majandama heaperemehelikult ning hoolitsema kõigiti selle säilimise ja väärtuse võimaliku kasvu eest.
(4) Kohustus vajaduse tekkimisel tõendada, et riigivaraga teostatud tehing on põhjendatud, õiguspärane ja ei ole põhjustanud riigile kahju, lasub tehingu õiguspärasel otsustajal.
§ 8. Riigivara majandamise kava
(1) Riigivara valitsetakse vastavalt riigivara valitseja kinnitatud riigivara majandamise kavale.
(2) Riigivara majandamise kavasse märgitakse vara kasutamise otstarve, kavandatavad kulud vara korrashoiuks, kulude katteallikad, riigivarast laekuvad tulud, nende allikad ning muud valitseja määratud asjaolud.
(3) Riigivara valitsejad või volitatud asutused on kohustatud tarvitusele võtma kõik abinõud selleks, et täita riigivara majandamise kava. Kui majandamise kavast kinnipidamine muutub küsitavaks või võimatuks, tuleb sellest viivitamata teatada riigivara valitsejale. Kavast kõrvale kalduda ja selles muudatusi teha võib samas korras, mis on määratud kava kinnitamiseks, välja arvatud mitteoluliste muudatuste tegemine, mis kava enese kohaselt on jäetud volitatud asutuste otsustada.
(4) Varade majandamise kava täitmise kohta koostavad volitatud asutused kolme kuu jooksul pärast majandusaasta lõppu aruande, mille kinnitab vastav valitseja. Käesoleva seaduse § 4 1. lõike punktides 1–5 nimetatud valitsejad esitavad aruande käesoleva seaduse § 36 2. lõikes nimetatud komisjonile ning § 4 1. lõike punktides 6–8 nimetatud valitsejad (edaspidi valitsusasutused) Vabariigi Valitsusele.
(5) Riigivara majandamise kava koostamise, täitmise ja sellekohase aruandluse ühtse korra kehtestab Vabariigi Valitsus.
§ 9. Arvestusepidamise kohustus
Riigivara valitsejad ja volitatud asutused peavad arvestust nende valitsemisel oleva riigivara kohta raamatupidamise seaduse (RT I 1994, 48, 790) alusel ja rahandusministri kehtestatud ühtses korras.
RIIGIVARA KASUTAMINE JA KASUTUSSE ANDMINE
(3) Riik saab tulu talle kuuluvatelt aktsiatelt, osakutelt, osatähtedelt, osadelt ja muudelt väärtpaberitelt. Juhul kui riigile kuuluvad kõik tulundusühingu hääleõiguslikud aktsiad, osakud, osatähed või osad, otsustab dividendide suuruse Vabariigi Valitsus. Kui riigile kuulub osa tulundusühingu hääleõiguslikest aktsiatest, osakutest, osatähtedest või osadest, juhindub riigivara valitseja üldkoosolekul dividendi suuruse otsustamisel eelnevalt rahandusministriga kooskõlastatud dividendimäärast.
(4) Käesoleva paragrahvi 1., 2. ja 3. lõikes nimetatud tulu on riigieelarve tulu vastavalt riigieelarve seadusele (RT I 1993, 42, 614; 1994, 30, 464; 69, 1194), kui seadustega või käesoleva seaduse § 17 2. lõikes või § 24 2. lõikes nimetatud korraga ei ole sätestatud teisiti. Nimetatud tulude riigieelarvesse kandmine toimub rahandusministri kehtestatud korras.
(2) Riigivara võib seaduse alusel anda teise isiku kasutusse tähtajaliselt või tähtajatult, tasu eest või tasuta Vabariigi Valitsuse kehtestatud ühtses korras.
(3) Riigivara registrisse kandmisele kuuluva riigivara kasutusse andmine jõustub alates vastava kande tegemisest riigivara registrisse, muus registris registreerimisele kuuluva vallasvara kasutusse andmine aga alates kande tegemisest vastavasse registrisse. Kinnistusraamatusse kantud kinnisvara kasutusse andmine jõustub alates kande tegemisest kinnistusraamatusse. Kinnistusraamatusse ja teistesse registritesse kande tegemiseks peab vastav kasutusse andmist kajastav kanne olema eelnevalt tehtud riigivara registrisse.
(3) Riigivara rendile või kasutusvaldusesse andmise või hoonestusõigusega koormamise pakkumisest teatatakse vähemalt kaks nädalat enne pakkumise toimumist Riigi Teataja Lisas ning vähemalt ühes üleriigilises päevalehes. Vajaduse korral võib sellekohaseid teateid ja kuulutusi levitada täiendavalt ka muul viisil. Pakkumise teates tuleb ära märkida tasu eest kasutusse antavat vara iseloomustavad põhinäitajad ja kasutusse andmise tingimused.
(6) Riigivara kasutusse andmise otsustaja on kohustatud 10 päeva jooksul, arvates kasutusse andmise aluseks oleva tehingu jõustumisest, teatama sellest Riigi Teataja Lisas. Teates tuleb ära märkida, kellega tehing sõlmiti, samuti kasutusse andmise tingimused ning selle eest makstava tasu suurus.
(1) Vabariigi Valitsus määrab kindlaks riigivara registris registreerimisele mittekuuluva vallasvara väärtuse taseme, millest väiksema väärtusega vallasvara kasutusse andmisele ei laiene käesoleva seaduse §-de 17–20 sätted. Kuni nimetatud otsustuseni ei laiene §-de 17–20 sätted sellise riigile kuuluva vallasvara kasutusse andmisele, mille soetamisväärtus on väiksem kui 1000 krooni.
(2) Käesoleva paragrahvi 1. lõikes nimetatud riigivara kasutusse andmine toimub riigivara valitseja kehtestatud korras.
(1) Kui käesolev seadus ei sätesta teisiti, võib riigivara valitseja otsusel koormata riigile kuuluvat asja piiratud asjaõigusega Vabariigi Valitsuse kehtestatud korras.
(3) Kinnisasja koormamine piiratud asjaõigusega jõustub vastava kande tegemisel kinnistusraamatusse, riigivara registrisse kandmisele kuuluva vallasasja koormamine aga kande tegemisel vastavatesse registritesse või riigivara registrisse. Kinnistusraamatusse või teistesse vastavatesse registritesse kande tegemiseks peab piiratud asjaõigusega koormamist kajastav kanne olema eelnevalt tehtud riigivara registrisse.
RIIGIVARA OMANDAMINE JA VÕÕRANDAMINE
(2) Riigivara võõrandatakse, lähtudes käesolevast seadusest ning selle alusel Vabariigi Valitsuse kehtestatud ühtsest korrast.
(2) Käesoleva paragrahvi 1. lõikes nimetatud varad loetakse üldjuhul mittevõõrandatavateks ja võetakse riigivara valitsejate või volitatud asutuste raamatupidamises arvele märkega «mittevõõrandatav».
Käesoleva seaduse § 24 1. lõike punktides 3, 4 ja 5 nimetatud juhtudel võib riigile kuuluvat vallasvara tasuta või alla hariliku väärtuse võõrandada riigivara valitseja otsusel, riigile kuuluvat kinnisvara aga ainult käesoleva seaduse § 36 2. lõikes nimetatud komisjoni või, valitsusasutuste puhul, Vabariigi Valitsuse otsusel.
(1) Riigivara müüakse avalikul enampakkumisel või eelläbirääkimistega pakkumisel (valikpakkumisel), kui seadus ei sätesta teisiti. Riigile kuuluvad väärtpaberid müüakse avaliku müügi teel, kui väärtpaberite väljalaske tingimustega pole sätestatud teisiti.
(2) Kui riigivarale ei ole leitud ostjat käesoleva paragrahvi 1. lõikes nimetatud viisil, võib riigivara müüa muul riigivara müügi otsustaja määratud viisil.
(3) Riigivara võib füüsilistele isikutele ja eraõiguslikele juriidilistele isikutele võõrandada ainult vara harilikule väärtusele vastava tasu eest, kui seadus ei näe ette teisiti.
(1) Riigile kuuluva kinnisvara ning aktsiate, osakute, osatähtede, osade ja muude väärtpaberite müügi otsustab valitsusasutuste puhul Vabariigi Valitsus riigivara valitseja ettepanekul, teiste riigivara valitsejate puhul aga käesoleva seaduse § 36 2. lõikes nimetatud komisjon.
(2) Käesoleva paragrahvi 1. lõikes nimetamata vallasvara müügi otsustab riigivara valitseja või Vabariigi Valitsuse määratud vallasvara osas volitatud asutus.
(3) Riigivara müügi vahetu korraldaja määratakse riigivara müügi otsustaja poolt.
(1) Teade riigivara müügi kohta käesoleva seaduse § 28 1. lõikes nimetatud viisil avaldatakse vähemalt kaks nädalat enne enampakkumise toimumist või eelläbirääkimistega pakkumisel enne pakkumise esitamist Riigi Teataja Lisas ning vähemalt ühes üleriigilises päevalehes. Vajaduse korral võib sellekohaseid teateid ja kuulutusi levitada täiendavalt ka muul viisil. Enam- või eelläbirääkimistega pakkumise teates tuleb märkida müüdava vara põhinäitajad ja müügi tingimused.
(1) Riigile kuuluva vallasvara võõrandamise leping sõlmitakse lihtkirjalikus vormis, kui seadus ei sätesta teisiti või kui vähemalt üks pooltest ei nõua selle notariaalset tõestamist.
(2) Riigile kuuluva kinnisvara võõrandamise leping ja asjaõigusleping tõestatakse notariaalselt, kui seadus ei sätesta teisiti.
(3) Riigivara võõrandamise ja asjaõiguslepingule kirjutab riigi nimel alla riigivara valitseja volitatud esindaja.
(4) Riigivara registrisse kandmisele kuuluva riigivara võõrandamine jõustub alates vastava kande tegemisest riigivara registrisse, muus registris registreerimisele kuuluva vallasvara võõrandamine aga alates kande tegemisest vastavasse registrisse. Kinnistusraamatusse kantud kinnisvara võõrandamine jõustub alates kande tegemisest kinnistusraamatusse. Kinnistusraamatusse ja teistesse registritesse kande tegemiseks peab võõrandamist kajastav kanne olema eelnevalt tehtud riigivara registrisse.
(5) Käesoleva seaduse § 29 3. lõikes nimetatud riigivara müügi korraldaja on kohustatud 10 päeva jooksul, arvates võõrandamise jõustumisest, teatama sellest Riigi Teataja Lisas. Teates tuleb ära märkida vara omandaja, müügihind ja müügi lisatingimused.
(1) Vallasasja või maatüki oluliseks osaks oleva ehitise või rajatise tunnistab kõlbmatuks riigivara valitseja Vabariigi Valitsuse kehtestatud ühtses korras.
(2) Kõlbmatuks tunnistatud riigivara võib võõrandada, kui müügi otsustaja on tuvastanud, et seda vara ei vaja teised riigivara valitsejad või volitatud asutused.
(3) Kui käesoleva seaduse § 24 1. lõike punktis 1 või 2 nimetatud vara ei ole õnnestunud võõrandada ja see vara on tunnistatud kõlbmatuks, kantakse riigivara maha ja vajadusel hävitatakse Vabariigi Valitsuse kehtestatud korras.
(1) Vabariigi Valitsus määrab kindlaks riigivara registris registreerimisele mittekuuluva vallasvara väärtuse taseme, millest väiksema väärtusega vallasvara võõrandamisele ei laiene käesoleva seaduse §-de 27–33 sätted. Kuni nimetatud otsustuseni ei laiene §-de 27–33 sätted sellise riigile kuuluva vallasvara võõrandamisele, mille soetamisväärtus on väiksem kui 1000 krooni.
(2) Käesoleva paragrahvi 1. lõikes nimetatud riigivara võõrandamine toimub riigivara valitseja kehtestatud korras.
(1) Käesoleva seaduse jõustumisel loetakse riigivara valitseja või volitatud asutuse valitsemisel olevaks varaks see osa Eesti riigi varast, mida vastav riigivara valitseja või volitatud asutus käesoleva seaduse jõustumise ajal tegelikult kasutas või valdas.
Kolme kuu jooksul, arvates käesoleva seaduse jõustumisest, täiendatakse kõikide riigivara valitsejateks mitteolevate riigiasutuste, riigi omandis olevate ettevõtete ja riiklike organisatsioonide põhikirja või põhimäärust sättega, mis näitab, millise riigivara valitseja valitsemis(haldus)alasse nad kuuluvad, juhindudes käesoleva seaduse §-dest 4, 36, 37 ja 38. Sama säte tuleb sisse viia kõigi pärast käesoleva seaduse jõustumist asutatavate riigiasutuste, riigi poolt asutatavate aktsiaseltside või muude riigi poolt asutatavate juriidiliste isikute põhikirja või põhimäärusesse.
§ 41. Ettevõtete reorganiseerimine
(1) Alates käesoleva seaduse jõustumisest lõpetatakse uute riigi-, rahva- ja rendiettevõtete asutamine.
(2) Kuue kuu jooksul, arvates käesoleva seaduse § 6 1. lõikes nimetatud seaduse jõustumisest, reorganiseeritakse olemasolevad riigiettevõtted riigitulundusasutusteks, riigile kuuluvateks aktsiaseltsideks, osaühinguteks või teisteks seadusega sätestatud juriidilisteks isikuteks.
(3) Kuue kuu jooksul, arvates käesoleva seaduse jõustumisest, reorganiseeritakse rendiettevõtted ja rahvaettevõtted aktsiaseltsideks või osaühinguteks.
(1) Käesolevas seaduses käsitatakse kinnisvarana ka ehitisi, nende reaalosi ning rajatisi kuni nende aluse ja nende teenindamiseks vajaliku maatüki kandmiseni kinnistusraamatusse.
(2) Käesoleva seaduse 2., 3. ja 4. peatükis sätestatu ei laiene riigivarale:
1) mis on käesoleva seaduse jõustumise päevaks kantud erastatavate objektide nimekirja (erastamisnimekirja) vastavalt erastamisseaduse (RT I 1993, 45, 639; 1994, 50, 846; 79, 1329; 83, 1448) §-le 13, kuni nimetatud vara väljaarvamiseni erastamisnimekirjast;
2) mis vastavalt Eesti Vabariigi omandireformi aluste seadusele (RT 1991, 21, 257; RT I 1994, 38, 617; 40, 653; 51, 859; 94, 1609; 1995, 2/3, 5) ja Eesti Vabariigi maareformi seadusele (RT 1991, 34, 426; RT I 1995, 10, 113) kuulub tagastamisele kui õigusvastaselt võõrandatud vara;
3) mis vastavalt Eesti Vabariigi maareformi seadusele kuulub asendamisele või ostueesõigusega erastamisele;
4) mis riigile kuuluva eluruumina kuulub erastamisele vastavalt eluruumide erastamise seadusele (RT I 1993, 23, 411; 1994, 32, 505; 51, 860; 54, 905; 94, 1609), kuni 1999. aasta 1. jaanuarini;
5) mille valdamine, kasutamine ja käsutamine on reguleeritud teiste seadustega.
(4) Avalik-õigusliku juriidilise isiku tegevuse suhtes tema valduses oleva vara valdamisel, kasutamisel ja käsutamisel rakendatakse käesolevas seaduses volitatud asutuse kohta sätestatut, kui tema tegevust reguleeriva eraldi seadusega pole sätestatud teisiti.
§ 43. Riigile kuuluvate eraõiguslike isikute vara käsutamine
Kuni käesoleva seaduse §-s 6 nimetatud seaduste vastuvõtmiseni käsutavad riigile kuuluvad eraõiguslikud isikud nende valduses olevat vara käesolevast seadusest ja muudest õigusaktidest tulenevate kitsendustega.
§ 44. Eesti Vabariigi ettevõtteseaduse § 4 muutmine
Eesti Vabariigi ettevõtteseaduse (ENSV Teataja 1989, 36, 554; RT 1992, 27, 352; RT I 1994, 54, 904; 1995, 5, 40) § 4 1. lõikest jäetakse välja sõnad «riigiettevõttena, rahvaettevõttena» ja sõna «rendiettevõttena».
§ 45. Vabariigi Valitsuse seaduse § 3 muutmine
Vabariigi Valitsuse seaduse (RT 1992, 45, 574; RT I 1993, 68, 979) § 3 teine lause tunnistatakse kehtetuks.
§ 46. Erastamisseaduse § 2 muutmine
Erastamisseaduse § 2 3. lõige muudetakse ja sõnastatakse järgmiselt:
«(3) Riigivara registrisse kantud riigivara või Vabariigi Valitsuse poolt riigi omandisse jääva vara nimekirja kinnitatud vara ei ole erastamise objekt.»
§ 47. Täitemenetluse seadustiku §-de 49 ja 6417 täiendamine
Täitemenetluse seadustikus (RT I 1993, 49, 693; 72/73, 1019; 1994, 1, 5; 16, 290; 89, 1515):
1) täiendatakse § 49 teksti pärast sõna «päraldistele» sõnadega «ning riigivaraseaduses sätestatud piiratud tsiviilkäibega riigivarale.»;
2) täiendatakse § 6417 3. lõikega järgmises sõnastuses:
«(3) Sissenõuet ei pöörata riigivaraseaduses sätestatud piiratud tsiviilkäibega riigivarale.».
§ 48. Asjaõigusseaduse rakendamise seaduse §-de 15 ja 24 muutmine
Asjaõigusseaduse rakendamise seaduses (RT I 1993, 72/73, 1021; 1994, 53, 889; 94, 1609):
1) täiendatakse § 15 4. lõike esimest lauset pärast sõnu «püsimise tähtaeg» sõnadega «, välja arvatud riigimaale hoonestusõiguse seadmisel, mille korral määratakse tähtaeg vastavalt riigivaraseadusele.»;
2) tunnistatakse kehtetuks § 24 4. lõige.